title: 2013/156/UE: Decizia Consiliului din 21 martie 2013 privind semnarea, în numele Uniunii Europene, a Acordului dintre Uniunea Europeană și Republica Armenia privind readmisia persoanelor aflate în situație de ședere ilegală

text:
               27.3.2013

               RO

               Jurnalul Oficial al Uniunii Europene

               L 87/1

         DECIZIA CONSILIULUI
   din 21 martie 2013
   privind semnarea, în numele Uniunii Europene, a Acordului dintre Uniunea Europeană și Republica Armenia privind readmisia persoanelor aflate în situație de ședere ilegală
   (2013/156/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (3), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 19 decembrie 2011, Consiliul a autorizat Comisia să înceapă negocierile cu Armenia privind readmisia persoanelor aflate în situație de ședere ilegală. Negocierile au fost încheiate cu succes, iar Acordul dintre Uniunea Europeană și Republica Armenia privind readmisia persoanelor aflate în situație de ședere ilegală (denumit în continuare „acordul”) a fost parafat la 18 octombrie 2012.

               (2)

               Acordul ar trebui semnat în numele Uniunii, sub rezerva încheierii sale.

               (3)

               În conformitate cu articolele 1 și 2 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, statele membre menționate nu participă la adoptarea prezentei decizii, nu au obligații în temeiul acesteia și nu fac obiectul aplicării sale.

               (4)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Este autorizată semnarea, în numele Uniunii, a Acordului dintre Uniunea Europeană și Republica Armenia privind readmisia persoanelor aflate în situație de ședere ilegală, sub rezerva încheierii acordului menționat (1).
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 21 martie 2013.

            Pentru Consiliu

            Președintele

         P. HOGAN

      (1)  Textul acordului va fi publicat împreună cu decizia privind încheierea sa.


title: Decizia Consiliului din 22 noiembrie 2004 privind semnarea unui Acord-cadru între Comunitatea Europeană și Bosnia și Herțegovina de stabilire a principiilor generale ale participării Bosniei și Herțegovinei la programele comunitare

text:
Anunţ juridic important

|

32005D0518

Jurnalul Oficial L 192 , 22/07/2005 p. 0008 - 0008

		20041122Decizia Consiliuluidin 22 noiembrie 2004privind semnarea unui Acord-cadru între Comunitatea Europeană și Bosnia și Herțegovina de stabilire a principiilor generale ale participării Bosniei și Herțegovinei la programele comunitare(2005/518/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 13, 71, 80, 95, 127, 137, 149, 150, 151, 152, 153, 157, 166, 175, 280 și 308, coroborate cu articolul 300 alineatul (2) primul paragraf a doua teză,având în vedere propunerea Comisiei,întrucât:(1) Comisia a negociat cu Bosnia și Herțegovina, în numele Comunității, un acord-cadru de stabilire a principiilor generale ale participării Bosniei și Herțegovinei la programele comunitare.(2) Sub rezerva eventualei încheieri a acestuia la o dată ulterioară, este necesară semnarea acordului parafat la 30 septembrie 2004,DECIDE:Articol unicPreședintele Consiliului este autorizat să numească persoana împuternicită să semneze, în numele Comunității Europene, a Acordului-cadru între Comunitatea Europeană și Bosnia și Herțegovina de stabilire a principiilor generale ale participării Bosniei și Herțegovinei la programele comunitare, sub rezerva eventualei încheieri a acestuia la o dată ulterioară.Adoptată la Bruxelles, 22 noiembrie 2004.Pentru ConsiliuPreședinteleB. R. Bot--------------------------------------------------


title: 2008/127/CE: Decizia Consiliului din 13 noiembrie 2007 privind aplicarea cu titlu provizoriu a Protocolului nr. 8 la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, privind principiile generale pentru participarea Muntenegrului la programele comunitare

text:
               19.2.2008

               RO

               Jurnalul Oficial al Uniunii Europene

               L 43/9

         DECIZIA CONSILIULUI
   din 13 noiembrie 2007
   privind aplicarea cu titlu provizoriu a Protocolului nr. 8 la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, privind principiile generale pentru participarea Muntenegrului la programele comunitare
   (2008/127/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf prima și a doua teză,
   având în vedere propunerea Comisiei,
   întrucât:

               (1)

               Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte (denumit în continuare „acordul”) a fost semnat la 15 octombrie 2007, sub rezerva încheierii sale la o dată ulterioară.

               (2)

               Protocolul nr. 8 la acord preia, în mod substanțial, conținutul în ceea ce privește Muntenegru al Acordului-cadru între Comunitatea Europeană și Serbia și Muntenegru privind principiile generale pentru participarea Serbiei și Muntenegrului la programele comunitare (1), încheiat de Consiliu prin Decizia 2005/527/CE (2).

               (3)

               Având în vedere independența Muntenegrului, acest acord-cadru nu mai este aplicabil în ceea ce privește Muntenegru. Cu toate acestea, Muntenegru trebuie să dispună în continuare de posibilitatea de a participa la programele Comunității Europene, în același mod ca și toate celelalte țări din Balcanii de Vest.

               (4)

               Prin urmare, este necesar să se prevadă aplicarea cu titlu provizoriu a Protocolului nr. 8 la acord, până la îndeplinirea procedurilor necesare pentru intrarea în vigoare a acordului,

         DECIDE:
   Articolul 1
   Acordul sub forma unui schimb de scrisori între Comunitate și Republica Muntenegru, care prevede aplicarea cu titlu provizoriu a Protocolului nr. 8 la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, privind principiile generale pentru participarea Muntenegrului la programele comunitare, se aprobă prin prezenta decizie în numele Comunității.
   Textul acordului sub forma unui schimb de scrisori, precum și textul Protocolului nr. 8 se atașează la prezenta decizie.
   Articolul 2
   Președintele Consiliului este autorizat prin prezenta decizie să numească persoana împuternicită (persoanele împuternicite) să semneze acordul sub forma unui schimb de scrisori prin care Comunitatea își asumă obligații.

      Adoptată la Bruxelles, 13 noiembrie 2007.

            Pentru Consiliu

            Președintele

         F. TEIXEIRA DOS SANTOS

      (1)  JO L 192, 22.7.2005, p. 29.

      (2)  JO L 192, 22.7.2005, p. 84.
    ---documentbreak---

               19.2.2008

               RO

               Jurnalul Oficial al Uniunii Europene

               L 43/11

         ACORD
   sub forma unui schimb de scrisori privind aplicarea cu titlu provizoriu a Protocolului nr. 8 la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, privind principiile generale pentru participarea Muntenegrului la programele comunitare
   Stimate domn,
   Am onoarea să mă adresez dumneavoastră referitor la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, semnat la 15 octombrie 2007, în special referitor la Protocolul nr. 8 privind principiile generale pentru participarea Muntenegrului la programele comunitare.
   Până la data intrării în vigoare a Acordului de stabilizare și de asociere menționat anterior, am onoarea să vă propun aplicarea cu titlu provizoriu de către Comunitatea Europeană și Republica Muntenegru, de la data curentă, a Protocolului nr. 8 privind principiile generale pentru participarea Muntenegrului la programele comunitare.
   Până la data intrării în vigoare a Acordului de stabilizare și de asociere, am onoarea de a vă propune ca reexaminarea punerii în aplicare a Protocolului nr. 8 să fie realizată de către părțile contractante, prin derogare de la modalitățile prevăzute la articolul 7 din protocolul menționat.
   În cazul în care cele menționate anterior sunt acceptabile pentru Republica Muntenegru, prezenta scrisoare și confirmarea dumneavoastră constituie un acord între Comunitatea Europeană și Republica Muntenegru.
   Vă rog să primiți, stimate domn, expresia înaltei noastre considerații.

      În numele Comunității Europene
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den
      Sačinjeno u Briselu

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

      ANEXĂ
      PROTOCOLUL NR. 8
      PRIVIND PRINCIPIILE GENERALE PENTRU PARTICIPAREA MUNTENEGRULUI LA PROGRAMELE COMUNITARE
      Articolul 1
      Muntenegru are posibilitatea de a participa la următoarele programe comunitare:

                  (a)

                  programele enumerate în anexa la Acordul-cadru dintre Comunitatea Europeană și Serbia și Muntenegru privind principiile generale de participare a Serbiei și Muntenegrului la programele comunitare (1),

                  (b)

                  programele instituite sau reînnoite după 27 iulie 2005 și care cuprind o clauză introductivă care prevede participarea Muntenegrului.

            Articolul 2
      Muntenegru contribuie financiar la bugetul general al Uniunii Europene corespunzător programelor specifice la care participă.
      Articolul 3
      Reprezentanții Muntenegrului au posibilitatea de a participa, în calitate de observatori și în ceea ce privește aspectele de interes pentru Muntenegru, în cadrul comitetelor de gestiune responsabile pentru monitorizarea programelor la care Muntenegru contribuie financiar.
      Articolul 4
      Proiectele și inițiativele prezentate de participanții din Muntenegru sunt supuse, în măsura posibilului, acelorași condiții, norme și proceduri care se aplică statelor membre în ceea ce privește programele în cauză.
      Articolul 5
      Condițiile specifice privind participarea Muntenegrului la fiecare program în parte, în special contribuția financiară care trebuie plătită, se stabilesc prin acord, sub forma unui memorandum de înțelegere între Comisia Europeană, acționând în numele Comunității, și Muntenegru.
      În cazul în care Muntenegru solicită asistență externă din partea Comunității în temeiul Regulamentului (CE) nr. 1085/2006 al Consiliului din 17 iulie 2006 de instituire a unui instrument de asistență pentru preaderare (IPA) (2) sau în conformitate cu orice regulament similar care poate fi adoptat în viitor și care prevede acordarea de asistență externă Muntenegrului din partea Comunității, condițiile care reglementează utilizarea de către Muntenegru a asistenței comunitare se stabilesc printr-un acord de finanțare.
      Articolul 6
      Memorandumul de înțelegere prevede, în conformitate cu Regulamentul financiar al Comunității, că auditurile sau controlul financiar se realizează de către Comisia Europeană, OLAF și Curtea de Conturi a Comunităților Europene sau sub autoritatea acestora.
      Se prevăd dispoziții detaliate privind controlul și auditul financiar, măsurile administrative, sancțiunile și recuperarea, care să permită acordarea unor competențe Comisiei Europene, OLAF și Curții de Conturi echivalente cu competențele acestora în ceea ce privește beneficiarii sau contractanții stabiliți în Comunitate.
      Articolul 7
      În termen de cel mult trei ani de la data intrării în vigoare a prezentului acord și, ulterior, la fiecare trei ani, Consiliul de stabilizare și de asociere poate revizui punerea în aplicare a prezentului protocol pe baza participării efective a Muntenegrului la unul sau mai multe programe comunitare.

   Stimate domn,
   Am onoarea de a confirma primirea scrisorii dumneavoastră din data de astăzi având următorul conținut:

      „Am onoarea să mă adresez dumneavoastră referitor la Acordul de stabilizare și de asociere între Comunitățile Europene și statele membre ale acestora, pe de o parte, și Republica Muntenegru, pe de altă parte, semnat la 15 octombrie 2007, în special referitor la Protocolul nr. 8 privind principiile generale pentru participarea Muntenegrului la programele comunitare.
      Până la data intrării în vigoare a Acordului de stabilizare și de asociere menționat anterior, am onoarea să vă propun aplicarea cu titlu provizoriu de către Comunitatea Europeană și Republica Muntenegru, de la data curentă, a Protocolului nr. 8 privind principiile generale pentru participarea Muntenegrului la programele comunitare.
      Până la data intrării în vigoare a Acordului de stabilizare și de asociere, am onoarea de a vă propune ca reexaminarea punerii în aplicare a Protocolului nr. 8 să fie realizată de către părțile contractante, prin derogare de la modalitățile prevăzute la articolul 7 din protocolul menționat.
      În cazul în care cele menționate anterior sunt acceptabile pentru Republica Muntenegru, prezenta scrisoare și confirmarea dumneavoastră constituie un acord între Comunitatea Europeană și Republica Muntenegru.”

   Sunt în măsură să vă confirm acordul Republicii Muntenegru cu privire la conținutul scrisorii dumneavoastră.
   Vă rog să primiți, stimate domn, expresia înaltei mele considerații.

      În numele Republicii Muntenegru
      Sačinjeno u Briselu
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         Za Republiku Crnu Goru
         За Република Черна гора
         Por la República de Montenegro
         Za Republiku Černá Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika tal-Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro

      (1)  JO L 192, 22.7.2005, p. 29.

      (2)  JO L 210, 31.7.2006, p. 82.


title: 2010/321/: Decizia Consiliului din 7 iunie 2010 de autorizare a ratificării de către statele membre, în interesul Uniunii Europene, a Convenției privind munca în domeniul pescuitului, din 2007, a Organizației Internaționale a Muncii (Convenția 188)

text:
               11.6.2010

               RO

               Jurnalul Oficial al Uniunii Europene

               L 145/12

         DECIZIA CONSILIULUI
   din 7 iunie 2010
   de autorizare a ratificării de către statele membre, în interesul Uniunii Europene, a Convenției privind munca în domeniul pescuitului, din 2007, a Organizației Internaționale a Muncii (Convenția 188)
   (2010/321/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 48, coroborat cu articolul 218 alineatul (6) litera (a) punctul (v) și cu articolul 218 alineatul (8) primul paragraf,
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Convenția nr. 188 a Organizației Internaționale a Muncii (denumite în continuare „Convenția”, respectiv „OIM”) privind munca în domeniul pescuitului a fost adoptată la 14 iunie 2007 în cadrul Conferinței Internaționale a Muncii a OIM, care a avut loc la Geneva și în cadrul căreia toate delegațiile statelor membre ale Uniunii Europene au votat în favoarea adoptării.

               (2)

               Convenția aduce o contribuție majoră, în domeniul pescuitului la nivel internațional, la promovarea unor condiții de muncă decente pentru pescari, precum și a unor condiții mai favorabile concurenței loiale pentru proprietarii de nave de pescuit și, prin urmare, se recomandă aplicarea cât mai curând a dispozițiilor acesteia.

               (3)

               Parlamentul European, Consiliul și Comisia promovează ratificarea convențiilor internaționale în domeniul muncii care sunt clasificate de OIM ca actualizate, drept contribuție la eforturile Uniunii Europene de a promova condiții de muncă decente pentru toți, atât în interiorul, cât și în afara Uniunii.

               (4)

               În conformitate cu Constituția OIM adoptarea de către conferință a oricărei convenții sau recomandări sau ratificarea oricărei convenții de către oricare membru nu se va considera în niciun caz a afecta vreo lege, hotărâre arbitrală, cutumă sau înțelegere care asigură pentru lucrătorii în cauză condiții mai favorabile decât acelea prevăzute de convenția sau recomandarea respectivă.

               (5)

               Anumite prevederi ale Convenției sunt de competența exclusivă a Uniunii în ceea ce privește coordonarea sistemelor de asigurări sociale.

               (6)

               Uniunea nu poate să ratifice Convenția, întrucât doar statele membre pot fi părți la aceasta.

               (7)

               În consecință, Consiliul ar trebui să autorizeze statele membre cărora li se aplică normele Uniunii privind coordonarea sistemelor de asigurări sociale, în temeiul articolului 48 din Tratatul privind funcționarea Uniunii Europene, să ratifice Convenția în interesul Uniunii, în condițiile prevăzute de prezenta decizie,

         ADOPTĂ PREZENTA DECIZIE:
   Articolul 1
   Statele membre sunt autorizate prin prezenta să ratifice, pentru aspectele care sunt de competența exclusivă a Uniunii, Convenția privind munca în domeniul pescuitului, din 2007, a Organizației Internaționale a Muncii, adoptată la 14 iunie 2007.
   Articolul 2
   Statele membre ar trebui să depună eforturi pentru a întreprinde demersurile necesare în vederea depunerii instrumentelor de ratificare a Convenției pe lângă directorul general al Biroului Internațional al Muncii cât mai curând posibil, de preferință înainte de 31 decembrie 2012. Consiliul va analiza, înainte de ianuarie 2012, progresele înregistrate în cadrul procesului de ratificare.
   Articolul 3
   Prezenta decizie se adresează statelor membre.

      Adoptată la Luxemburg, 7 iunie 2010.

            Pentru Consiliu

            Președintele

         C. CORBACHO

      (1)  Aprobarea din 5 mai 2010 (nepublicată încă în Jurnalul Oficial) de confirmare a Avizului din 14 ianuarie 2009 (nepublicat încă în Jurnalul Oficial).


title: Decizia 2008/669/PESC a Consiliului din 16 iunie 2008 privind încheierea Acordului între Uniunea Europeană și Republica Guineea-Bissau referitor la statutul misiunii Uniunii Europene în sprijinul reformei sectorului de securitate din Republica Guineea-Bissau

text:
               14.8.2008

               RO

               Jurnalul Oficial al Uniunii Europene

               L 219/65

         DECIZIA 2008/669/PESC A CONSILIULUI
   din 16 iunie 2008
   privind încheierea Acordului între Uniunea Europeană și Republica Guineea-Bissau referitor la statutul misiunii Uniunii Europene în sprijinul reformei sectorului de securitate din Republica Guineea-Bissau
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 24,
   având în vedere recomandarea Președinției,
   întrucât:

               (1)

               La 19 noiembrie 2007, Consiliul a considerat că ar fi oportună o acțiune în cadrul politicii europene de securitate și apărare (PESA) în domeniul reformei sectorului de securitate (SSR) din Guineea-Bissau, care să fie compatibilă cu Fondul European de Dezvoltare și cu alte activități comunitare și să fie complementară acestora.

               (2)

               În urma celei de-a doua misiuni de evaluare a UE desfășurate în octombrie 2007, Consiliul a aprobat, la 10 decembrie 2007, conceptul general pentru o potențială acțiune PESA în sprijinul SSR în Guineea-Bissau.

               (3)

               La 12 februarie 2008, Consiliul a adoptat Acțiunea comună 2008/112/PESC privind misiunea Uniunii Europene în sprijinul reformei sectorului de securitate din Republica Guineea-Bissau (EU SSR GUINEEA-BISSAU) (1).

               (4)

               Un acord referitor la statutul misiunii Uniunii Europene în sprijinul reformei sectorului de securitate din Republica Guineea-Bissau a fost negociat între Uniunea Europeană și Republica Guineea-Bissau.

               (5)

               Acordul ar trebui să fie aprobat,

         DECIDE:
   Articolul 1
   Prin prezenta decizie se aprobă, în numele Uniunii, Acordul între Uniunea Europeană și Republica Guineea-Bissau referitor la statutul misiunii Uniunii Europene în sprijinul reformei sectorului de securitate din Republica Guineea-Bissau.
   Textul acordului se anexează la prezenta decizie (2).
   Articolul 2
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze acordul prin care Uniunea își asumă obligații (3).
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 16 iunie 2008.

            Pentru Consiliu

            Președintele

         D. RUPEL

      (1)  JO L 40, 14.2.2008, p. 11.

      (2)  A se vedea pagina 66 din prezentul Jurnal Oficial.

      (3)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.
    ---documentbreak---

               14.8.2008

               RO

               Jurnalul Oficial al Uniunii Europene

               L 219/66

         TRADUCERE
   ACORD
   între Uniunea Europeană și Republica Guineea-Bissau referitor la statutul misiunii Uniunii Europene în sprijinul reformei sectorului de securitate din Republica Guineea-Bissau
   UNIUNEA EUROPEANĂ, denumită în continuare „UE”,
   pe de o parte, și
   REPUBLICA GUINEEA-BISSAU, denumită în continuare „statul-gazdă”,
   pe de altă parte,
   denumite în continuare „părțile”,
   AVÂND ÎN VEDERE:
   schimbul de scrisori dintre Secretarul General/Înaltul Reprezentant pentru politica externă și de securitate comună, domnul Javier Solana, și Excelența Sa, Președintele Republicii Guineea-Bissau, domnul João Bernardo Vieira, privind o posibilă misiune a Uniunii Europene în sprijinul reformei sectorului de securitate în Republica Guineea-Bissau,
   Acțiunea comună 2008/112/PESC a Consiliului din 12 februarie 2008 privind misiunea Uniunii Europene în sprijinul reformei sectorului de securitate din Republica Guineea-Bissau (EU SSR GUINEEA-BISSAU) (1),
   faptul că prezentul acord nu aduce atingere drepturilor și obligațiilor părților care decurg din acorduri internaționale și din alte instrumente de instituire a unor curți și tribunale internaționale, inclusiv statutului Curții Penale Internaționale,
   CONVIN:
   Articolul 1
   Domeniu de aplicare și definiții
   (1)   Prezentul acord se aplică misiunii Uniunii Europene și personalului acesteia.
   (2)   Prezentul acord nu se aplică decât pe teritoriul statului-gazdă.
   (3)   În sensul prezentului acord:

               (a)

               „misiunea EU SSR GUINEEA-BISSAU” înseamnă misiunea UE în statul-gazdă, instituită prin Acțiunea comună 2008/112/PESC, inclusiv componentele, forțele, unitățile, comandamentul și personalul detașat pe teritoriul statului-gazdă și afectat EU SSR GUINEEA-BISSAU;

               (b)

               „șeful misiunii” înseamnă șeful misiunii EU SSR GUINEEA-BISSAU, numit de Consiliul Uniunii Europene;

               (c)

               „personalul EU SSR” înseamnă șeful misiunii, personalul detașat de statele membre UE, de instituțiile UE și de statele nemembre UE invitate de UE să participe la misiunea EU SSR GUINEEA-BISSAU, personalul internațional recrutat pe bază de contract de misiunea EU SSR GUINEEA-BISSAU și desfășurat pentru pregătirea, sprijinirea și punerea în aplicare a misiunii, precum și personalul aflat în misiune pentru un stat de origine sau o instituție UE în cadrul misiunii. Acesta nu include contractanții comerciali sau personalul angajat pe plan local;

               (d)

               „comandamentul” înseamnă principalul comandament al misiunii UE SSR GUINEEA-BISSAU în Bissau;

               (e)

               „statul de origine” înseamnă orice stat membru sau nemembru al UE care a detașat personal pentru misiunea EU SSR GUINEEA-BISSAU;

               (f)

               „facilități” înseamnă toate clădirile, spațiile și terenurile necesare pentru derularea activităților misiunii EU SSR GUINEEA-BISSAU, precum și pentru cazarea personalului misiunii EU SSR GUINEEA-BISSAU;

               (g)

               „personalul angajat pe plan local” înseamnă membri ai personalului care sunt resortisanți sau rezidenți permanenți ai statului-gazdă.

         Articolul 2
   Dispoziții generale
   (1)   Misiunea EU SSR GUINEEA-BISSAU și personalul misiunii EU SSR GUINEEA-BISSAU respectă actele cu putere de lege și dispozițiile administrative ale statului-gazdă și se abțin de la orice acțiune sau activitate incompatibilă cu obiectivele misiunii.
   (2)   Misiunea EU SSR GUINEEA-BISSAU se bucură de autonomie în îndeplinirea funcțiilor sale în temeiul prezentului acord. Statul-gazdă respectă caracterul unitar și internațional al misiunii EU SSR GUINEEA-BISSAU.
   (3)   Șeful misiunii comunică periodic guvernului statului-gazdă numărul membrilor personalului misiunii EU SSR GUINEEA-BISSAU aflați pe teritoriul statului-gazdă.
   Articolul 3
   Identificarea
   (1)   Personalul misiunii EU SSR GUINEEA-BISSAU primește și se identifică printr-o carte de identitate a misiunii EU SSR GUINEEA-BISSAU, pe care trebuie să o poarte în permanență asupra sa. Autoritățile competente ale statului-gazdă primesc un specimen al cărții de identitate a misiunii EU SSR GUINEEA-BISSAU.
   (2)   Vehiculele și alte mijloace de transport ale misiunii EU SSR GUINEEA-BISSAU poartă marca de identificare și/sau plăcuțe de înmatriculare distinctive ale misiunii EU SSR GUINEEA-BISSAU, iar un specimen al acesteia (acestora) se comunică autorităților competente ale statului-gazdă.
   (3)   Misiunea EU SSR GUINEEA-BISSAU este autorizată să arboreze drapelul UE la comandamentul său și în alte locuri, singur sau alături de drapelul statului-gazdă, în conformitate cu decizia șefului misiunii. Drapelele și însemnele naționale ale elementelor naționale constitutive ale EU SSR GUINEEA-BISSAU pot fi prezente în spațiile, pe vehiculele și uniformele EU SSR GUINEEA-BISSAU, în conformitate cu decizia șefului misiunii.
   Articolul 4
   Trecerea frontierei și circulația pe teritoriul statului-gazdă
   (1)   Pentru personalul, resursele și mijloacele de transport ale EU SSR GUINEEA-BISSAU, trecerea frontierei părții-gazdă se efectuează prin punctele de trecere a frontierei, porturile maritime și culoarele aeriene internaționale oficiale.
   (2)   Partea-gazdă facilitează intrarea și ieșirea de pe teritoriul statului-gazdă pentru misiunea EU SSR GUINEEA-BISSAU și personalul acesteia. Cu excepția controlului pașapoartelor la intrarea și ieșirea de pe teritoriul statului-gazdă, membrilor personalului misiunii EU SSR GUINEEA-BISSAU care fac dovada apartenenței la misiune nu li se aplică dispozițiile privind pașapoartele, controlul vamal, vizele și imigrarea, precum și orice altă formă de control al imigrării pe teritoriul statului-gazdă.
   (3)   Membrilor personalului misiunii EU SSR GUINEEA-BISSAU nu li se aplică dispozițiile statului-gazdă care reglementează înregistrarea și controlul străinilor, dar aceștia nu dobândesc dreptul de ședere permanentă sau domiciliul pe teritoriul statului-gazdă.
   (4)   Resursele și mijloacele de transport ale EU SSR GUINEEA-BISSAU destinate susținerii misiunii care intră, tranzitează sau părăsesc teritoriul statului-gazdă sunt scutite de orice obligație de a prezenta inventare sau alte documente vamale, precum și de orice inspecție.
   (5)   Vehiculele și aeronavele utilizate pentru sprijinirea misiunii nu fac obiectul cerințelor locale de înmatriculare sau de autorizare. Standardele și normele internaționale în materie se aplică în continuare. În cazul în care este necesar, se încheie acordurile suplimentare, astfel cum se prevede la articolul 19.
   (6)   Membrii personalului EU SSR GUINEEA-BISSAU pot conduce autovehicule și pilota nave și aeronave pe teritoriul statului-gazdă, cu condiția să fie, după caz, titulari ai unui permis de conducere, ai unui brevet de căpitan sau ai unui certificat de pilot național sau internațional valabil. Statul-gazdă consideră valabile, fără a percepe taxe sau comisioane pentru aceasta, permisele de conducere deținute de personalul misiunii EU SSR GUINEEA-BISSAU.
   (7)   EU SSR GUINEEA-BISSAU și membrii personalului EU SSR GUINEEA-BISSAU, împreună cu vehiculele, aeronavele sau orice alte mijloace de transport, echipamente și bunuri aflate în posesia lor, beneficiază de libertate neîngrădită de circulație pe întreg teritoriul statului-gazdă, inclusiv pe marea teritorială și în spațiul aerian al statului-gazdă. Dacă este necesar, pot fi încheiate acorduri suplimentare în conformitate cu articolul 19.
   (8)   În scopuri legate de misiune, atunci când călătoresc în interes de serviciu, membrii personalului EU SSR GUINEEA-BISSAU și ai personalului angajat pe plan local de EU SSR GUINEEA-BISSAU pot utiliza drumurile, podurile, feriboturile, aeroporturile și porturile fără să plătească redevențe, taxe, tarife sau contribuții similare. Personalul EU SSR GUINEEA-BISSAU nu este exonerat de obligația de a plăti taxe la un nivel rezonabil pentru serviciile solicitate și prestate, în aceleași condiții ca și cele aplicate pentru serviciile prestate personalului statului-gazdă.
   Articolul 5
   Privilegiile și imunitățile acordate EU SSR GUINEEA-BISSAU de către statul-gazdă
   (1)   Spațiile EU SSR GUINEEA-BISSAU sunt inviolabile. Agenții statului-gazdă nu au acces la acestea fără acordul șefului misiunii.
   (2)   Spațiile EU SSR GUINEEA-BISSAU, dotările și alte bunuri ale acestora, precum și mijloacele de transport aferente nu pot fi percheziționate, sechestrate, confiscate sau executate silit.
   (3)   EU SSR GUINEEA-BISSAU împreună cu bunurile și resursele de care dispune, indiferent de amplasarea acestora și de proprietatea asupra lor, beneficiază de imunitate de jurisdicție.
   (4)   Arhivele și documentele EU SSR GUINEEA-BISSAU sunt inviolabile în orice moment și în orice loc.
   (5)   Corespondența oficială a EU SSR GUINEEA-BISSAU este inviolabilă. Prin „corespondență oficială” se înțelege toată corespondența referitoare la misiune și la sarcinile acesteia.
   (6)   EU SSR GUINEEA-BISSAU este scutită de toate impozitele, taxele și contribuțiile similare naționale, regionale sau comunale pentru bunurile achiziționate sau importate, serviciile prestate și spațiile utilizate de EU SSR GUINEEA-BISSAU pentru nevoile misiunii. EU SSR GUINEEA-BISSAU nu este scutită de la plata impozitelor, a taxelor sau a altor contribuții care reprezintă remunerarea serviciilor prestate.
   (7)   Statul-gazdă autorizează intrarea pe teritoriul său a articolelor destinate misiunii și le scutește de orice taxe vamale, redevențe, taxe, tarife și alte contribuții similare, cu excepția cheltuielilor de depozitare, de transport și pentru alte servicii prestate.
   Articolul 6
   Privilegii și imunități acordate personalului misiunii EU SSR GUINEEA-BISSAU de către statul-gazdă
   (1)   Membrii personalului EU SSR GUINEEA-BISSAU nu pot fi arestați sau reținuți.
   (2)   Documentele, corespondența și bunurile personalului EU SSR GUINEEA-BISSAU beneficiază de inviolabilitate, sub rezerva măsurilor de execuție autorizate în temeiul alineatului (6).
   (3)   Personalul EU SSR GUINEEA-BISSAU beneficiază de imunitate de jurisdicție penală în statul-gazdă în toate circumstanțele. Statul de origine sau instituția UE în cauză, după caz, poate retrage imunitatea de jurisdicție penală a personalului EU SSR GUINEEA-BISSAU. Renunțarea trebuie să fie întotdeauna expresă.
   (4)   Personalul EU SSR GUINEEA-BISSAU beneficiază de imunitate de jurisdicție civilă și administrativă în statul-gazdă în ceea ce privește actele efectuate oral sau în scris, precum și toate actele întreprinse în exercitarea funcțiilor oficiale. Atunci când se inițiază o procedură civilă împotriva personalului EU SSR GUINEEA-BISSAU la o instanță judecătorească a statului-gazdă, șeful misiunii și autoritatea competentă a statului de origine sau instituția UE în cauză sunt informate de îndată. Înainte de inițierea procedurii la instanța judecătorească competentă, șeful misiunii și autoritatea competentă a statului de origine sau instituția UE în cauză atestă în fața instanței judecătorești dacă actul respectiv a fost sau nu comis de personalul EU SSR GUINEEA-BISSAU în exercitarea funcțiilor sale oficiale. În cazul în care actul respectiv a fost comis în exercitarea funcțiilor oficiale, procedura nu se inițiază și se aplică dispozițiile articolului 16. În cazul în care actul respectiv nu a fost comis în exercitarea funcțiilor oficiale, procedura poate continua. Atestarea de către șeful misiunii și autoritatea competentă a statului de origine sau instituția UE în cauză are un caracter obligatoriu pentru jurisdicția statului-gazdă, care nu o poate contesta.
   În cazul în care personalul EU SSR GUINEEA-BISSAU inițiază o procedură, acesta nu mai poate invoca imunitatea de jurisdicție în ceea ce privește orice cerere/cale de atac legată direct de cererea principală.
   (5)   Personalul misiunii EU SSR GUINEEA-BISSAU nu este obligat să depună mărturie.
   (6)   Împotriva personalului EU SSR GUINEEA-BISSAU nu poate fi luată nicio măsură de executare, cu excepția inițierii unui proces civil care nu are legătură cu funcțiile sale oficiale. Bunurile personalului EU SSR GUINEEA-BISSAU, atestate de către șeful misiunii ca fiind necesare exercitării funcțiilor oficiale ale personalului, nu pot fi supuse sechestrului în temeiul unei hotărâri, decizii sau al unui ordin judecătoresc. În cadrul unui proces civil, personalul EU SSR GUINEEA-BISSAU nu este supus niciunei restrângeri a libertății personale sau altor măsuri de constrângere.
   (7)   Imunitatea de jurisdicție a personalului EU SSR GUINEEA-BISSAU în statul-gazdă nu conferă acestuia imunitate de jurisdicție în statele de origine respective.
   (8)   În ceea ce privește prestarea de servicii pentru EU SSR GUINEEA-BISSAU, personalului misiunii nu i se aplică dispozițiile privind asigurările sociale în vigoare în statul-gazdă.
   (9)   Personalul EU SSR GUINEEA-BISSAU este scutit de orice formă de impozitare în statul-gazdă în ceea ce privește remunerația și alte drepturi bănești care îi sunt plătite de EU SSR GUINEEA-BISSAU sau de statele de origine, precum și în ceea ce privește veniturile încasate în afara statului-gazdă.
   (10)   În conformitate cu actele cu putere de lege și dispozițiile administrative pe care le poate adopta, statul-gazdă permite intrarea și scutirea de taxe vamale, impozite și alte taxe similare, altele decât cheltuielile de depozitare, de transport și pentru servicii similare, pe articolele destinate uzului personal al personalului EU SSR GUINEEA-BISSAU. Statul-gazdă permite, de asemenea, exportul acestui tip de articole. Pentru bunurile și serviciile achiziționate pe piața internă, personalul EU SSR GUINEEA-BISSAU este scutit de plata TVA și a taxelor în conformitate cu legislația statului-gazdă.
   (11)   Personalul EU SSR GUINEEA-BISSAU este scutit de inspectarea bagajului personal, cu excepția cazului în care există motive serioase de a se crede că acesta conține articolee care nu sunt destinate uzului său personal sau articole al căror import sau export este interzis de lege sau care sunt supuse normelor de carantină ale statului-gazdă. Într-un astfel de caz, inspecția se efectuează numai în prezența personalului EU SSR GUINEEA-BISSAU în cauză sau a unui reprezentant autorizat al EU SSR GUINEEA-BISSAU.
   Articolul 7
   Personalul angajat pe plan local
   Personalul angajat pe plan local nu beneficiază de privilegii și imunități decât în măsura în care acestea sunt recunoscute de statul-gazdă. Cu toate acestea, statul-gazdă își exercită jurisdicția asupra acestui personal astfel încât să nu afecteze în mod nejustificat îndeplinirea funcțiilor misiunii.
   Articolul 8
   Jurisdicția penală
   Autoritățile competente ale unui stat de origine au dreptul de a exercita pe teritoriul statului-gazdă toate atribuțiile de jurisdicție penală și disciplinară care le sunt conferite de legea statului de origine în cauză cu privire la toți membrii personalului EU SSR GUINEEA-BISSAU supuși respectivei legi.
   Articolul 9
   Securitatea
   (1)   Statul-gazdă își asumă, prin mijloace proprii, întreaga responsabilitate pentru securitatea personalului EU SSR GUINEEA-BISSAU.
   (2)   În acest scop, statul-gazdă ia toate măsurile necesare pentru a asigura protecția, siguranța și securitatea EU SSR GUINEEA-BISSAU și a personalului acesteia. Orice dispoziții specifice propuse de statul-gazdă în acest sens se stabilesc de comun acord cu șeful misiunii înainte de a fi puse în aplicare. Statul-gazdă permite și susține, cu titlu gratuit, desfășurarea activităților legate de evacuarea, din motive medicale, a personalului EU SSR GUINEEA-BISSAU. Dacă este necesar, se încheie acorduri suplimentare în conformitate cu articolul 19.
   Articolul 10
   Uniforma
   (1)   Personalul EU SSR GUINEEA-BISSAU poartă o uniformă națională sau este îmbrăcat civil cu însemnele EU SSR GUINEEA-BISSAU.
   (2)   Portul uniformelor face obiectul regulilor stabilite de șeful misiunii.
   Articolul 11
   Cooperarea și accesul la informații
   (1)   Statul-gazdă asigură deplina cooperare și întregul său sprijin misiunii EU SSR GUINEEA-BISSAU și personalului acesteia.
   (2)   Dacă i se cere și dacă este necesar pentru îndeplinirea misiunii, statul-gazdă asigură personalului EU SSR GUINEEA-BISSAU accesul efectiv la:

               (a)

               clădirile, spațiile și vehiculele oficiale aflate sub autoritatea statului-gazdă;

               (b)

               documentele, materialele și informațiile aflate sub autoritatea statului-gazdă, dacă acestea sunt utile în cadrul mandatului EU SSR GUINEEA-BISSAU.

         Dacă este necesar, se încheie acorduri suplimentare în conformitate cu articolul 19.
   (3)   Șeful misiunii și statul-gazdă se consultă cu regularitate și iau măsurile corespunzătoare pentru a asigura o cooperare strânsă și reciprocă la toate nivelurile. Statul-gazdă poate numi un ofițer de legătură în cadrul EU SSR GUINEEA-BISSAU.
   Articolul 12
   Susținerea acordată de statul-gazdă și încheierea de contracte
   (1)   Statul-gazdă acceptă, în cazul în care i se solicită, să sprijine EU SSR GUINEEA-BISSAU să găsească spații corespunzătoare.
   (2)   Statul-gazdă pune gratuit la dispoziție spațiile aflate în proprietatea sa și cele aflate în proprietatea entităților juridice private, în cazul în care i se solicită acest lucru și în limita disponibilităților, precum și în măsura în care spațiile respective sunt necesare pentru desfășurarea activităților administrative și operaționale ale EU SSR GUINEEA-BISSAU.
   (3)   În limita mijloacelor și a capacităților sale, statul-gazdă participă la pregătirea, instalarea, punerea în aplicare și susținerea misiunii, inclusiv spații comune și echipamente pentru experții EU SSR GUINEEA-BISSAU.
   (4)   Asistența și sprijinul pe care le oferă statul-gazdă misiunii se furnizează în aceleași condiții ca și asistența și sprijinul oferite de statul-gazdă personalului său.
   (5)   Legea aplicabilă contractelor încheiate de EU SSR GUINEEA-BISSAU în statul-gazdă se stabilește în contractele respective.
   (6)   Contractul poate stipula că procedura de soluționare a litigiilor prevăzută la articolul 16 alineatele (3) și (4) se aplică litigiilor care rezultă din aplicarea contractului.
   Articolul 13
   Modificarea spațiilor
   EU SSR GUINEEA-BISSAU este autorizată să construiască sau să modifice spațiile în funcție de nevoile sale operaționale.
   Statul-gazdă nu poate pretinde EU SSR GUINEEA-BISSAU despăgubiri pentru aceste construcții sau modificări.
   Articolul 14
   Personalul decedat al EU SSR GUINEEA-BISSAU
   (1)   Șeful misiunii are dreptul de a se ocupa de repatrierea oricărui membru decedat al personalului EU SSR GUINEEA-BISSAU, precum și a bunurilor personale ale acestuia și de a adopta măsuri corespunzătoare în acest sens.
   (2)   Nu se poate efectua o autopsie a unui membru decedat al personalului EU SSR GUINEEA-BISSAU fără acordul statului de origine și în absența unui reprezentant al misiunii și/sau al statului respectiv.
   (3)   Statul-gazdă și EU SSR GUINEEA-BISSAU cooperează cât mai mult posibil pentru asigurarea repatrierii cât mai rapide a oricărui membru decedat al personalului EU SSR GUINEEA-BISSAU.
   Articolul 15
   Comunicațiile
   (1)   EU SSR GUINEEA-BISSAU poate instala și utiliza radioemițătoare și radioreceptoare, precum și sisteme prin satelit. EU SSR GUINEEA-BISSAU cooperează cu autoritățile competente ale statului-gazdă pentru evitarea conflictelor legate de utilizarea frecvențelor adecvate. Accesul la gama de frecvențe se acordă de către statul-gazdă în mod gratuit.
   (2)   EU SSR GUINEEA-BISSAU are dreptul de a comunica fără restricții prin radio (inclusiv prin satelit, telefon mobil sau aparat radio portabil), prin telefon, prin telegraf, prin fax: și prin alte mijloace, precum și dreptul de a instala echipamentele necesare asigurării comunicațiilor dorite în cadrul spațiilor EU SSR GUINEEA-BISSAU și între aceste facilități, inclusiv dreptul de a instala cabluri și linii terestre pentru nevoile operației.
   (3)   EU SSR GUINEEA-BISSAU poate lua, la nivelul spațiilor proprii, măsurile necesare asigurării transmiterii corespondenței adresate EU SSR GUINEEA-BISSAU sau personalului său și/sau care provine de la EU SSR GUINEEA-BISSAU sau personalul său.
   Articolul 16
   Cereri de despăgubiri în caz de deces, vătămare, prejudicii sau pierderi
   (1)   EU SSR GUINEEA-BISSAU și personalul său nu pot fi făcuți răspunzători de deteriorarea sau distrugerea bunurilor private sau publice determinate de necesitățile operaționale sau de activitățile legate de tulburări civile sau de protecția EU SSR GUINEEA-BISSAU.
   (2)   În scopul de a se ajunge la o înțelegere amiabilă, cererile de despăgubiri în caz de deteriorare sau pierdere a bunurilor proprietate privată sau publică cărora nu li se aplică alineatul (1), precum și cererile de despăgubiri în caz de deces sau vătămare a unei persoane și de deteriorare sau pierdere a unor bunuri care aparțin EU SSR GUINEEA-BISSAU sunt transmise misiunii prin intermediul autorităților competente ale statului-gazdă, în cazul cererilor prezentate de persoane juridice sau fizice ale statului-gazdă, sau sunt transmise autorităților competente ale statului-gazdă, în cazul cererilor prezentate de EU SSR GUINEEA-BISSAU.
   (3)   Atunci când nu se poate ajunge la o înțelegere amiabilă, cererea de despăgubiri se transmite unei comisii de despăgubire constituită în mod egal din reprezentanți ai EU SSR GUINEEA-BISSAU și ai statului-gazdă. Soluționarea cererilor se face de comun acord.
   (4)   Atunci când nu se poate ajunge la o soluție în cadrul comisiei de despăgubire, se procedează după cum urmează:

               (a)

               cererile pentru o sumă mai mică de sau egală cu 40 000 EUR se soluționează pe cale diplomatică între statul-gazdă și reprezentanți ai UE;

               (b)

               cererile pentru o sumă mai mare decât cea menționată la litera (a) se introduc la o instanță de arbitraj, a cărei hotărâre este obligatorie.

         (5)   Instanța de arbitraj este constituită din trei arbitri, primul arbitru fiind desemnat de statul-gazdă, al doilea de către EU SSR GUINEEA-BISSAU și al treilea de comun acord de către statul-gazdă și misiune. În cazul în care una dintre părți nu desemnează un arbitru în termen de două luni sau în lipsa unui acord între statul-gazdă și EU SSR GUINEEA-BISSAU privind desemnarea celui de-al treilea arbitru, acesta este numit din oficiu de președintele Curții de Justiție a Comunităților Europene.
   (6)   EU SSR GUINEEA-BISSAU și autoritățile administrative ale statului-gazdă convin asupra dispozițiilor administrative necesare stabilirii mandatului comisiei de despăgubire sau al instanței de arbitraj, a procedurilor aplicabile în cadrul acestor organisme și a condițiilor de depunere a cererilor de despăgubiri.
   Articolul 17
   Cooperarea și litigiile
   (1)   Toate chestiunile privind aplicarea prezentului acord sunt examinate împreună de reprezentanții EU SSR GUINEEA-BISSAU și de autoritățile competente ale statului-gazdă.
   (2)   În lipsa unei soluționări prealabile, litigiile privind interpretarea sau aplicarea prezentului acord se soluționează exclusiv pe cale diplomatică între statul-gazdă și reprezentanți ai UE.
   Articolul 18
   Alte dispoziții
   (1)   Atunci când în prezentul acord se face trimitere la privilegiile, imunitățile și drepturile EU SSR GUINEEA-BISSAU și ale personalului său, guvernul statului-gazdă răspunde de punerea lor în aplicare și de respectarea acestora de către autoritățile locale competente ale statului-gazdă.
   (2)   Niciuna dintre dispozițiile prezentului acord nu reprezintă o derogare de la drepturile eventuale recunoscute în temeiul altor acorduri unui stat membru al UE sau unui stat participant la EU SSR GUINEEA-BISSAU și nu poate fi interpretată ca o derogare.
   Articolul 19
   Modalități de punere în aplicare
   În sensul aplicării prezentului acord, chestiunile de ordin operațional, administrativ și tehnic pot face obiectul unor acorduri separate încheiate între șeful misiunii și autoritățile administrative ale statului-gazdă.
   Articolul 20
   Intrarea în vigoare și denunțarea
   (1)   Prezentul acord intră în vigoare la data semnării sale și rămâne în vigoare până la data plecării ultimului membru al personalului EU SSR GUINEEA-BISSAU, în conformitate cu notificarea EU SSR GUINEEA-BISSAU.
   (2)   Fără a aduce atingere dispozițiilor alineatului (1), se consideră că dispozițiile prevăzute la articolul 4 alineatul (8), la articolul 5 alineatele (1)-(3), (6) și (7), la articolul 6 alineatele (1), (3), (4), (6), (8)-(10), precum și la articolele 13 și 16 se aplică începând cu data desfășurării primului membru al personalului EU SSR GUINEEA-BISSAU, în cazul în care această dată este anterioară datei intrării în vigoare a prezentului acord.
   (3)   Prezentul acord poate fi modificat prin acordul scris al părților.
   (4)   Denunțarea prezentului acord nu aduce atingere drepturilor sau obligațiilor care rezultă din executarea sa înainte de denunțare.

      Adoptat la Bissau la 11 iulie 2008 în două exemplare originale în limba portugheză.

            Pentru Uniunea Europeană

         J.-F. PAROT

            Pentru Republica Guineea-Bissau

         M.-C. NOBRE CABRAL

      (1)  JO L 40, 14.2.2008, p. 11.


title: Decizia Consiliului din 7 octombrie 2013 de numire și înlocuire a membrilor Consiliului de administrație al Centrului European pentru Dezvoltarea Formării Profesionale

text:
               31.10.2013

               RO

               Jurnalul Oficial al Uniunii Europene

               C 317/3

         DECIZIA CONSILIULUI
   din 7 octombrie 2013
   de numire și înlocuire a membrilor Consiliului de administrație al Centrului European pentru Dezvoltarea Formării Profesionale
   2013/C 317/03
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere numirea propusă de Guvernul Ciprului,
   având în vedere numirea propusă de Guvernul Letoniei,
   întrucât:

               (1)

               Prin Decizia sa din 16 iulie 2012 (2), Consiliul a numit membrii Consiliului de administrație al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Este disponibil un post de membru destinat Ciprului în cadrul Consiliului de administrație al centrului, din categoria reprezentanților guvernelor, ca urmare a demisiei dlui George PAPAGEORGIOU.

               (3)

               Este disponibil un post de membru destinat Letoniei în cadrul Consiliului de administrație al centrului, din categoria reprezentanților guvernelor, ca urmare a demisiei dlui Janis GAIGALS.

               (4)

               Membrii în cadrul Consiliului de administrație al centrului menționat anterior ar trebui numiți pentru durata rămasă a mandatului, care expiră la 17 septembrie 2015,

         ADOPTĂ PREZENTA DECIZIE:
   Articol unic
   Se numesc în calitate de membri în cadrul Consiliului de administrație al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:

      REPREZENTANȚI AI GUVERNELOR:

               CIPRU

               Dl George PANAYIDES

               LETONIA

               Dna Sanda LIEPIŅA

      Adoptată la Luxemburg, 7 octombrie 2013.

            Pentru Consiliu

            Președintele

         J. BERNATONIS

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.


title: Decizia (PESC) 2017/1869 a Consiliului din 16 octombrie 2017 privind misiunea Uniunii Europene de consiliere în sprijinul reformei sectorului de securitate din Irak (EUAM Irak)

text:
               17.10.2017

               RO

               Jurnalul Oficial al Uniunii Europene

               L 266/12

         DECIZIA (PESC) 2017/1869 A CONSILIULUI
   din 16 octombrie 2017
   privind misiunea Uniunii Europene de consiliere în sprijinul reformei sectorului de securitate din Irak (EUAM Irak)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 19 iunie 2017, Consiliul a reafirmat sprijinul ferm al Uniunii pentru unitatea, suveranitatea și integritatea teritorială a Irakului și a subliniat importanța securității și a statului de drept pentru stabilitatea Irakului. Consiliul a anunțat că, în replică la cererea exprimată de autoritățile irakiene, Uniunea ia în considerare desfășurarea unei echipe a UE de consiliere și de asistență în domeniul reformei sectorului de securitate, care să sprijine eforturile de reformă în cooperare cu alți parteneri internaționali și în corelare cu aceștia.

               (2)

               La 17 iulie 2017, Consiliul a aprobat un concept de gestionare a crizelor pentru o posibilă misiune PSAC civilă care să sprijine reforma sectorului de securitate din Irak.

               (3)

               La 24 august 2017, prim-ministrul Irakului a salutat misiunea preconizată într-o scrisoare trimisă Înaltului Reprezentant al Uniunii pentru afaceri externe și politica de securitate (ÎR).

               (4)

               În urma recomandării formulate de directorul Capacității civile de planificare și conducere, misiunea ar trebui să fie lansată.

               (5)

               Comitetul politic și de securitate (COPS) ar trebui să exercite, sub responsabilitatea Consiliului și a Înaltului Reprezentant, controlul politic asupra misiunii, să asigure orientarea strategică a acesteia și să ia deciziile care se impun în conformitate cu articolul 38 al treilea paragraf din Tratatul privind Uniunea Europeană (TUE).

               (6)

               Pentru această misiune, ar trebui activată celula de supraveghere.

               (7)

               Această misiune se va desfășura în contextul unei situații care s-ar putea deteriora și care ar putea compromite îndeplinirea obiectivelor acțiunii externe a Uniunii, prevăzute la articolul 21 din TUE,

         ADOPTĂ PREZENTA DECIZIE:
   Articolul 1
   Misiune
   Uniunea instituie și lansează o misiune a Uniunii Europene de consiliere în sprijinul reformei sectorului de securitate din Irak (EUAM Irak).
   Articolul 2
   Obiective
   Obiectivele strategice ale EUAM Irak sunt următoarele:

               1.

               să ofere consiliere și cunoștințe de specialitate autorităților irakiene la nivel strategic, pentru a contribui la punerea în aplicare a strategiei naționale a Irakului în sectorul securității;

               2.

               să analizeze, să evalueze și să identifice oportunități pentru o potențială implicare suplimentară a Uniunii în sprijinul nevoilor reformei sectorului de securitate din Irak pe termen lung;

               3.

               să sprijine delegația Uniunii în Irak în ceea ce privește coordonarea asistenței acordate de Uniune și de statele membre în domeniul reformei sectorului de securitate din Irak.

         Articolul 3
   Sarcini
   (1)   În vederea îndeplinirii obiectivelor prevăzute la articolul 2 punctul 1, EUAM Irak:

               (a)

               sprijină Comitetul Național pentru Combaterea Terorismului în vederea punerii în aplicare a strategiei naționale de combatere a terorismului și a identificării strategiilor secundare și a planurilor de acțiune necesare punerii în aplicare a acesteia;

               (b)

               sprijină Direcția de planificare din cadrul Ministerului de Interne în ceea ce privește planificarea reformelor instituționale ale departamentului, din care fac parte și serviciile de poliție, ca element al punerii în aplicare a strategiei naționale în sectorul securității;

               (c)

               contribuie la elaborarea unei strategii naționale de combatere a criminalității organizate, sub conducerea Departamentului pentru criminalitate organizată din cadrul Ministerului de Interne.

         (2)   În vederea îndeplinirii obiectivelor prevăzute la articolul 2 punctul 2, EUAM Irak:

               (a)

               efectuează o trecere în revistă a activităților în curs de desfășurare de sprijinire a sectorului securității civile, inclusiv cele vizând securitatea frontierelor, identifică lecțiile care se desprind, precum și carențele;

               (b)

               identifică, în coordonare cu donatorii internaționali, proiecte-cheie care pot fi realizate pe termen scurt și în care instituțiile Uniunii sau statele membre s-ar putea implica;

               (c)

               identifică nevoile pe termen mediu și lung și oportunitățile pentru o posibilă implicare viitoare în domeniul reformei sectorului de securitate, în vederea informării și sprijinirii planificării politice și strategice a Uniunii necesare unei astfel de posibile implicări, în cazul în care i se solicită acest lucru;

               (d)

               contribuie la gestionarea și operarea arhitecturii reformei sectorului de securitate, ca parte a secretariatului comun.

         (3)   EUAM Irak sprijină delegația Uniunii în Irak în ceea ce privește coordonarea asistenței acordate de Uniune și de statele membre reformei sectorului de securitate din Irak.
   (4)   EUAM Irak se asigură că drepturile omului și dimensiunea egalității de gen sunt integrate în sarcinile sale și că politicile și planurile elaborate cu sprijinul său respectă standardele și obligațiile internaționale în domeniul drepturilor omului și al egalității de gen.
   (5)   EUAM Irak se asigură că acțiunile de combatere a criminalității organizate includ lupta împotriva migrației neregulamentare, împotriva traficului de arme și de droguri, împotriva infracționalității informatice, precum și împotriva traficului ilegal cu bunuri culturale și a distrugerii acestora. Cea din urmă va fi coordonată îndeaproape cu toți actorii relevanți din teren, în special cu UNESCO și cu coaliția globală.
   (6)   EUAM Irak nu îndeplinește nicio funcție executivă.
   Articolul 4
   Lanțul de comandă și structura
   (1)   EUAM Irak are un lanț de comandă unificat, fiind o operație de gestionare a crizelor.
   (2)   EUAM Irak își are cartierul general la Bagdad.
   (3)   EUAM Irak este structurată în conformitate cu documentele sale de planificare.
   Articolul 5
   Comandantul operației civile
   (1)   Directorul Capacității civile de planificare și conducere (CPCC) este comandantul operației civile pentru EUAM Irak. CPCC este pusă la dispoziția comandantului operației civile în vederea planificării și conducerii EUAM Irak.
   (2)   Comandantul operației civile exercită comanda și controlul la nivel strategic al EUAM Irak, sub controlul politic și conducerea strategică a Comitetului politic și de securitate (COPS) și sub autoritatea generală a Înaltului Reprezentant al Uniunii pentru afaceri externe și politica de securitate (ÎR).
   (3)   Comandantul operației civile asigură punerea în aplicare corespunzătoare și eficace a deciziilor Consiliului și ale COPS în ceea ce privește conducerea operațiilor, inclusiv prin emiterea de instrucțiuni la nivel strategic, după caz, pentru șeful misiunii și oferindu-i acestuia consiliere și asistență tehnică. Comandantul operației civile se subordonează Consiliului prin intermediul ÎR.
   (4)   Toți membrii personalului detașat rămân în totalitate sub comanda autorităților naționale ale statului care i-a detașat, în conformitate cu normele naționale, a instituției în cauză a Uniunii sau, respectiv, a Serviciului European de Acțiune Externă (SEAE). Autoritățile respective transferă comandantului operației civile controlul operațional (OPCON) asupra personalului lor.
   (5)   Comandantului operației civile îi revine responsabilitatea generală de a asigura îndeplinirea corespunzătoare a obligației de diligență a Uniunii.
   (6)   Comandantul operației civile și șeful delegației UE în Irak se consultă reciproc, după caz.
   Articolul 6
   Șeful misiunii
   (1)   Domnul Markus RITTER este numit șef al misiunii.
   (2)   Șeful misiunii își asumă responsabilitatea pentru EUAM Irak și exercită comanda și controlul asupra acesteia în teatrul de operații. Șeful misiunii răspunde direct în fața comandantului operației civile și acționează în conformitate cu instrucțiunile acestuia.
   (3)   Șeful misiunii este reprezentantul EUAM Irak în sfera sa de competență.
   (4)   Șeful misiunii exercită responsabilitatea administrativă și logistică pentru EUAM Irak, inclusiv responsabilitatea pentru activele, resursele și informațiile puse la dispoziția EUAM Irak. Șeful misiunii poate delega atribuții de gestionare legate de personal și de chestiunile financiare unor membri ai personalului EUAM Irak, sub responsabilitatea sa generală.
   (5)   Șeful misiunii răspunde de controlul disciplinar asupra personalului EUAM Irak. În cazul personalului detașat, acțiunile disciplinare se exercită de către autoritățile naționale ale statului care i-a detașat, în conformitate cu normele naționale, de către instituția în cauză a Uniunii sau, respectiv, de către SEAE.
   (6)   Șeful misiunii asigură vizibilitatea adecvată a EUAM Irak.
   (7)   Șeful misiunii asigură coordonarea cu alți actori ai Uniunii prezenți pe teren, după caz. Fără a aduce atingere lanțului de comandă, șeful misiunii primește orientări politice la nivel local din partea șefului delegației Uniunii în Irak.
   Articolul 7
   Personalul
   (1)   EUAM Irak este formată în principal din personal detașat de statele membre, de instituțiile Uniunii și de SEAE. Fiecare stat membru, fiecare instituție a Uniunii, precum și SEAE suportă cheltuielile aferente personalului pe care l-a detașat, inclusiv cheltuieli de călătorie spre și dinspre locul de desfășurare, salarii, asigurări medicale și indemnizații, altele decât diurnele aplicabile.
   (2)   Statul membru, instituția Uniunii sau SEAE răspunde de soluționarea oricăror reclamații privind detașarea, fie din partea membrilor pe care i-au detașat, fie cu privire la aceștia, precum și de introducerea oricărei acțiuni împotriva persoanelor respective.
   (3)   EUAM Irak poate să recruteze personal internațional și local pe bază de contract, în cazul în care funcțiile necesare nu pot fi asigurate de personalul detașat de statele membre. În mod excepțional, în cazuri justificate corespunzător, dacă nu sunt disponibili candidați calificați din statele membre, pot fi recrutați, pe bază de contract, resortisanți ai unor state terțe participante, după caz.
   (4)   Condițiile de angajare, precum și drepturile și obligațiile personalului internațional și local se stabilesc prin contracte încheiate între EUAM Irak și membrii personalului vizați.
   Articolul 8
   Statutul EUAM Irak și al personalului acesteia
   Statutul EUAM Irak și al personalului acesteia, inclusiv, după caz, privilegiile, imunitățile și alte garanții necesare pentru executarea și derularea în bune condiții a EUAM Irak, fac obiectul unui acord încheiat în temeiul articolului 37 din TUE și în conformitate cu procedura prevăzută la articolul 218 din Tratatul privind Funcționarea Uniunii Europene.
   Articolul 9
   Controlul politic și conducerea strategică
   (1)   Sub autoritatea Consiliului și a ÎR, COPS exercită controlul politic și conducerea strategică a EUAM Irak. Consiliul autorizează COPS să ia deciziile care se impun în acest sens în conformitate cu articolul 38 al treilea paragraf din TUE. Prezenta autorizare include competența de numire a unui șef al misiunii, la propunerea Înaltului Reprezentant, și competența de modificare a planului de operații (OPLAN). Competențele decizionale cu privire la obiectivele și încheierea misiunii EUAM Irak revin în continuare Consiliului.
   (2)   COPS raportează periodic Consiliului.
   (3)   COPS primește periodic și atunci când este necesar rapoarte din partea comandantului operației civile și a șefului misiunii cu privire la chestiuni aflate în sfera de competență a acestora.
   Articolul 10
   Participarea statelor terțe
   (1)   Fără a aduce atingere autonomiei decizionale a Uniunii și cadrului instituțional unic al acesteia, statele terțe pot fi invitate să contribuie la EUAM Irak, cu condiția să suporte cheltuielile care decurg din detașarea personalului lor, inclusiv salariile, asigurările pentru orice risc, diurnele și cheltuielile de deplasare spre și dinspre Irak, și să contribuie, după caz, la cheltuielile de funcționare a EUAM Irak.
   (2)   Statele terțe care contribuie la EUAM Irak au aceleași drepturi și obligații ca și statele membre în ceea ce privește gestionarea curentă a EUAM Irak.
   (3)   Consiliul autorizează COPS să ia deciziile care se impun privind acceptarea contribuțiilor propuse și privind instituirea unui comitet al contribuitorilor.
   (4)   Modalitățile detaliate privind participarea statelor terțe sunt cuprinse în acorduri încheiate în conformitate cu articolul 37 din TUE. În cazul în care Uniunea și un stat terț încheie sau au încheiat un acord privind instituirea unui cadru pentru participarea respectivului stat terț la operațiile Uniunii de gestionare a crizelor, dispozițiile respectivului acord se aplică în contextul EUAM Irak.
   Articolul 11
   Securitate
   (1)   Comandantul operației civile îndrumă șeful misiunii în planificarea măsurilor de securitate și se asigură că EUAM Irak pune în aplicare adecvat și eficace măsurile respective, în conformitate cu articolul 5.
   (2)   Șeful misiunii răspunde de securitatea EUAM Irak și de asigurarea respectării cerințelor minime de securitate aplicabile EUAM Irak, în conformitate cu politica Uniunii privind securitatea personalului cu atribuții operaționale desfășurat în afara Uniunii, în temeiul titlului V din TUE, precum și cu instrumentele conexe acesteia.
   (3)   Șeful misiunii este asistat de un ofițer de securitate al misiunii, care se află sub autoritatea șefului misiunii și care menține o relație funcțională strânsă cu SEAE.
   (4)   Personalul EUAM Irak urmează un program de formare obligatorie în domeniul securității înainte de a-și începe exercitarea atribuțiilor, în conformitate cu OPLAN. De asemenea, personalul EUAM Irak urmează periodic, în teatrul de operații, programe ulterioare de formare organizate de ofițerul de securitate al misiunii.
   (5)   Șeful misiunii asigură protecția informațiilor UE clasificate în conformitate cu Decizia 2013/488/UE a Consiliului (1).
   Articolul 12
   Celula de supraveghere
   Pentru EUAM Irak se activează celula de supraveghere.
   Articolul 13
   Dispoziții juridice
   EUAM Irak are capacitatea de a achiziționa servicii și bunuri, de a încheia contracte și acorduri administrative, de a angaja personal, de a deține conturi bancare, de a dobândi și a înstrăina active și de a-și lichida pasivele, precum și de a fi parte la procedurile juridice, după cum este necesar pentru punerea în aplicare a prezentei decizii.
   Articolul 14
   Dispoziții financiare
   (1)   Valoarea de referință financiară destinată acoperirii cheltuielilor aferente EUAM Irak începând cu 16 octombrie 2017 și până la 17 octombrie 2018 este de 14 000 000 EUR. Valoarea de referință financiară pentru perioadele ulterioare este hotărâtă de Consiliu.
   (2)   Toate cheltuielile sunt gestionate în conformitate cu normele și procedurile aplicabile bugetului general al Uniunii. Participarea persoanelor fizice și juridice la atribuirea unor contracte de achiziții de către EUAM Irak este deschisă fără restricții. În plus, nu se aplică nicio regulă de origine pentru bunurile achiziționate de EUAM Irak. Cu condiția aprobării de către Comisie, EUAM Irak poate încheia acorduri de natură tehnică privind furnizarea de echipamente, servicii și spații pentru misiune, cu state membre, cu statul-gazdă, cu state terțe participante și cu alți actori internaționali.
   (3)   EUAM Irak răspunde de execuția bugetului misiunii. În acest scop, EUAM Irak semnează un acord cu Comisia.
   (4)   EUAM Irak prezintă un raport complet Comisiei privind activitățile desfășurate în cadrul acordului și este monitorizată de aceasta.
   (5)   Dispozițiile financiare respectă lanțul de comandă, astfel cum se prevede la articolele 4, 5 și 6, precum și cerințele operaționale ale misiunii EUAM Irak.
   (6)   Cheltuielile legate de EUAM Irak sunt eligibile începând cu data adoptării prezentei decizii.
   Articolul 15
   Coerența răspunsului Uniunii și coordonarea
   (1)   ÎR asigură coerența dintre punerea în aplicare a prezentei decizii și acțiunea externă a Uniunii în general, inclusiv programele de dezvoltare ale Uniunii.
   (2)   Fără a aduce atingere lanțului de comandă, șeful misiunii acționează în strânsă coordonare cu Delegația Uniunii în Irak pentru a asigura coerența acțiunii Uniunii în Irak.
   (3)   Șeful misiunii acționează în strânsă coordonare cu șefii de misiune ai statelor membre prezenți în Irak.
   Articolul 16
   Comunicarea informațiilor
   (1)   ÎR este autorizat să comunice statelor terțe asociate prezentei decizii, în mod corespunzător și în conformitate cu nevoile EUAM Irak, informații UE clasificate până la nivelul „CONFIDENTIEL UE/EU CONFIDENTIAL” generate în scopul EUAM Irak, în conformitate cu Decizia 2013/488/UE.
   (2)   În caz de nevoie operațională specifică și imediată, ÎR este, de asemenea, autorizat să comunice statului-gazdă orice informație UE clasificată până la nivelul „RESTREINT UE/EU RESTRICTED” care a fost generată în scopul EUAM Irak, în conformitate cu Decizia 2013/488/UE. Între ÎR și autoritățile competente ale statului-gazdă se încheie acorduri în acest scop.
   (3)   ÎR este autorizat să comunice statelor terțe asociate la prezenta decizie orice document UE neclasificat privind deliberările Consiliului referitoare la EUAM Irak și care intră sub incidența obligației de secret profesional, în temeiul articolului 6 alineatul (1) din Regulamentul de procedură al Consiliului (2).
   (4)   ÎR poate delega competențele, precum și capacitatea de a încheia acorduri, prevăzute la alineatele (1), (2) și (3), unor persoane aflate sub autoritatea sa, comandantului operației civile și șefului misiunii, în conformitate cu secțiunea VII din anexa VI la Decizia 2013/488/UE.
   Articolul 17
   Intrare în vigoare și durată
   Prezenta decizie intră în vigoare la data adoptării.
   Se aplică până la 17 octombrie 2018.

      Adoptată la Luxemburg, 16 octombrie 2017.

            Pentru Consiliu

            Președintele

         F. MOGHERINI

      (1)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).

      (2)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia (UE) 2016/1621 a Comisiei din 7 septembrie 2016 de adoptare a unui document de orientare privind notificările transmise organismelor de acreditare și de autorizare de către verificatorii de mediu care își desfășoară activitatea într-un alt stat membru decât cel în care li s-a acordat acreditarea sau autorizația în temeiul Regulamentului (CE) nr. 1221/2009 al Parlamentului European și al Consiliului [notificată cu numărul C(2016) 5648] (Text cu relevanță pentru SEE)

text:
               9.9.2016

               RO

               Jurnalul Oficial al Uniunii Europene

               L 242/32

         DECIZIA (UE) 2016/1621 A COMISIEI
   din 7 septembrie 2016
   de adoptare a unui document de orientare privind notificările transmise organismelor de acreditare și de autorizare de către verificatorii de mediu care își desfășoară activitatea într-un alt stat membru decât cel în care li s-a acordat acreditarea sau autorizația în temeiul Regulamentului (CE) nr. 1221/2009 al Parlamentului European și al Consiliului

         [notificată cu numărul C(2016) 5648]

   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1221/2009 al Parlamentului European și al Consiliului din 25 noiembrie 2009 privind participarea voluntară a organizațiilor la un sistem comunitar de management de mediu și audit (EMAS) și de abrogare a Regulamentului (CE) nr. 761/2001 și a Deciziilor 2001/681/CE și 2006/193/CE ale Comisiei (1), în special articolul 30 alineatul (6),
   întrucât:

               (1)

               Articolul 30 alineatul (3) din Regulamentul (CE) nr. 1221/2009 prevede posibilitatea ca forumul organismelor de acreditare și de autorizare să elaboreze orientări privind aspecte care țin de domeniul de competență al organismelor de acreditare și de autorizare, în vederea armonizării procedurilor aplicate de respectivele organisme pentru acreditarea sau autorizarea și supravegherea verificatorilor de mediu.

               (2)

               Verificatorii de mediu care își desfășoară activitatea în diverse state membre au obligația de a-și notifica activitățile organismelor de acreditare și de autorizare relevante, în conformitate cu articolul 24 din Regulamentul (CE) nr. 1221/2009.

               (3)

               În urma experienței concrete în materie de aplicare a procedurii de notificare respective, s-au constatat diferențe în ceea ce privește răspunsurile transmise de diversele organisme de acreditare și de autorizare verificatorilor de mediu care nu își respectă obligațiile de notificare. În consecință, este nevoie de orientări suplimentare, prin care să se asigure aplicarea consecventă a procedurilor de notificare în ceea ce privește verificatorii de mediu acreditați sau autorizați într-un stat membru care desfășoară activități de verificare și validare în alt stat membru.

               (4)

               Măsurile prevăzute în prezenta decizie sunt conforme cu avizul comitetului instituit în conformitate cu articolul 49 din Regulamentul (CE) nr. 1221/2009,

         ADOPTĂ PREZENTA DECIZIE:
   Articolul 1
   Se adoptă „Documentul de orientare privind notificările transmise organismelor de acreditare și de autorizare de către verificatorii de mediu în temeiul Regulamentului (CE) nr. 1221/2009” care figurează în anexă.
   Articolul 2
   Prezenta decizie se adresează statelor membre.

      Adoptată la Bruxelles, 7 septembrie 2016.

            Pentru Comisie

         Karmenu VELLA

            Membru al Comisiei

      (1)  JO L 342, 22.12.2009, p. 1.

      ANEXĂ

         Document de orientare privind notificările transmise organismelor de acreditare și de autorizare de către verificatorii de mediu care își desfășoară activitatea într-un alt stat membru decât cel în care li s-a acordat acreditarea sau autorizația în temeiul Regulamentului (CE) nr. 1221/2009

      INTRODUCERE
      Prezentul document de orientare armonizează procedurile de notificare aplicabile verificatorilor de mediu care își desfășoară activitatea într-un alt stat membru decât cel în care li s-a acordat acreditarea sau autorizația.
      1.   Obligații care trebuie respectate înaintea notificării

      1.1.   Organismul de acreditare sau de autorizare face publice procedurile sale privind notificarea destinate verificatorilor de mediu acreditați în alt stat membru și asigură accesul facil la aceste proceduri. Informațiile făcute publice referitoare la procedurile respective precizează și eventualele taxe (fără a include cheltuielile de călătorie) pe care organismul de acreditare sau de autorizare le percepe pentru notificare și supraveghere.
      1.2.   Organismul de acreditare sau de autorizare impune verificatorilor de mediu pe care i-a acreditat sau autorizat să aplice procedura de notificare prevăzută la articolul 24 alineatul (1) înainte de a întreprinde activitățile de verificare sau de validare într-un alt stat membru decât cel în care a fost acordată acreditarea sau autorizația. În cadrul activității de supraveghere a verificatorilor pe care i-a acreditat sau i-a autorizat, organismul de acreditare sau de autorizare verifică, de asemenea, că cerințele în materie de notificare prevăzute de Regulamentul (CE) nr. 1221/2009 au fost îndeplinite atunci când verificatorul de mediu și-a desfășurat activitatea într-un alt stat membru.
      1.3.   Organismul de acreditare sau de autorizare recomandă verificatorilor de mediu pe care i-a acreditat sau i-a autorizat să își informeze organizațiile client că au obligația de a permite supravegherea în conformitate cu articolul 23 alineatul (6) din Regulamentul (CE) nr. 1221/2009 și că refuzul de a permite această supraveghere poate conduce la neînregistrarea organizațiilor respective.
      2.   Conținutul notificării

      2.1.   Cerințele în materie de notificare prevăzute la articolul 24 alineatul (1) din Regulamentul (CE) nr. 1221/2009 sunt considerate îndeplinite atunci când au fost transmise toate informațiile următoare:

                  (a)

                  informații privind acreditarea sau autorizația, incluzând dovada că acreditarea sau autorizația sunt în continuare valabile și nu au făcut obiectul unei suspendări sau a unei retrageri, precum și că acestea sunt adecvate pentru activitățile concrete desfășurate de organizația care face obiectul verificării sau al validării;

                  (b)

                  componența și competențele echipei, în special privind cunoașterea cerințelor legale referitoare la mediu și a limbii oficiale a statului membru în care ar trebui să se desfășoare verificarea sau validarea;

                  (c)

                  documente referitoare la personal, dacă este necesar, cum ar fi evidențe privind calificările, formarea și experiența relevante pentru sectorul economic care face obiectul verificării;

                  (d)

                  momentul și locul verificării și validării, inclusiv ale vizitei verificatorilor de mediu la sediul organizației și ale tuturor etapelor anterioare și ulterioare vizitei, în conformitate cu dispozițiile articolului 25 din Regulamentul (CE) nr. 1221/2009;

                  (e)

                  adresa și informațiile de contact ale organizației care face obiectul verificării sau al validării, inclusiv toate amplasamentele și activitățile care intră sub incidența verificării sau a validării și numărul de angajați.

            Solicitările suplimentare prevăzute la litera (c) trebuie să fie justificate având în vedere situația concretă și nu pot aduce atingere dreptului verificatorului de mediu de a furniza servicii în alt stat decât cel în care a fost acordată acreditarea sau autorizația.
      2.2.   Dacă notificarea îndeplinește cerințele în materie de notificare prevăzute la articolul 24 alineatul (1) din Regulamentul (CE) nr. 1221/2009, organismul de acreditare sau de autorizare informează verificatorul de mediu în această privință înainte de începerea activităților de verificare sau de validare descrise la articolul 25 din Regulamentul (CE) nr. 1221/2009. Dacă este posibil, informațiile respective sunt transmise cu două săptămâni înainte de începerea activităților de verificare sau de validare. În același timp, organismul de acreditare sau de autorizare informează verificatorul de mediu în privința domeniului și a conținutului supravegherii pe care intenționează să o efectueze, precum și în privința costurilor aferente.
      2.3.   Dacă un organism de acreditare sau de autorizare ia cunoștință de faptul că activități de verificare sau de validare urmează să aibă loc sau au avut deja loc în lipsa unei notificări, acesta reamintește verificatorului de mediu cerințele în materie de notificare aplicabile în țara respectivă prevăzute de Regulamentul (CE) nr. 1221/2009 (a se vedea punctul 2.1).
      Dacă informațiile menționate la articolul 24 alineatul (1) din Regulamentul (CE) nr. 1221/2009 nu sunt furnizate la timp sau dacă notificarea nu îndeplinește cerințele în materie de notificare prevăzute la articolul respectiv, se aplică punctul 3.1 din prezentul document de orientare.
      2.4.   Întrucât rezultatul notificării ar putea influența procesele de verificare și de validare, organismul de acreditare sau de autorizare trebuie să recomande verificatorului să comunice clientului său rezultatul notificării.
      3.   Consecințele nerespectării procedurii de notificare

      3.1.   În cazul în care notificarea nu îndeplinește cerințele în materie de notificare prevăzute la articolul 24 alineatul (1) din Regulamentul (CE) nr. 1221/2009, organismul de acreditare și autorizare aplică procedura prevăzută la punctele 3.1.13.1.4.
      3.1.1.   Dacă nu sunt furnizate sau nu sunt furnizate la timp informațiile privind acreditarea sau autorizația ori privind competențele, momentul și locul verificării și al validării, adresa și informațiile de contact ale organizației, cunoașterea cerințelor legale în materie de mediu și a limbii oficiale a statului membru în care ar trebui să aibă loc verificarea sau validarea ori, după caz, componența echipei, atunci verificatorul de mediu este informat cât mai curând posibil în privința informațiilor lipsă și a nerespectării termenului de notificare.
      3.1.2.   Dacă organismul de acreditare sau de autorizare consideră că informațiile lipsă nu împiedică supravegherea în condiții satisfăcătoare a verificatorului de mediu, organismul de acreditare sau de autorizare consideră că notificarea este suficientă pentru efectuarea activităților de supraveghere și solicită verificatorului de mediu să furnizeze informațiile lipsă într-o etapă ulterioară. Verificatorul de mediu este informat în timp util în privința acestei decizii, înaintea verificării sau a validării.
      3.1.3.   Dacă organismul de acreditare sau de autorizare consideră că nu au fost primite informații esențiale pentru efectuarea unei supravegheri în condiții satisfăcătoare a activității de verificare sau de validare (de exemplu, momentul și locul verificării sau al validării, adresa și informațiile de contact ale organizației, informațiile privind acreditarea sau autorizația verificatorului de mediu, componența ori competențele echipei, în special cunoașterea cerințelor legale și cunoașterea limbii oficiale a statului membru în care ar trebui să aibă loc verificarea sau validarea), atunci organismul de acreditare sau de autorizare informează verificatorul de mediu că notificarea este considerată nesatisfăcătoare, că, în consecință, supravegherea în condiții satisfăcătoare nu este posibilă și că dacă verificarea sau validarea are loc înainte de completarea informațiilor lipsă va recomanda organismului competent să nu înregistreze organizația respectivă.
      3.1.4.   Dacă organismul de acreditare sau de autorizare decide să recomande organismului competent să nu înregistreze organizația, acest lucru este comunicat verificatorului de mediu, organismului de acreditare sau de autorizare care a acordat acreditarea sau autorizația, organizației – în măsura posibilului – și organismului competent.


title: 2007/3/CE,Euratom: Decizia Consiliului din 1 ianuarie 2007 de numire a membrilor bulgari și români ai Comitetului Economic și Social European

text:
               4.1.2007

               RO

               Jurnalul Oficial al Uniunii Europene

               L 1/6

      DECIZIA CONSILIULUI

   din 1 ianuarie 2007
   de numire a membrilor bulgari și români ai Comitetului Economic și Social European
   (2007/3/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 259,
   având în vedere Tratatul de instituire a Comunității Europene a Energiei Atomice, în special articolul 167,
   având în vedere Actul privind condițiile de aderare la Uniunea Europeană a Republicii Bulgaria și a României și adaptările tratatelor pe care se întemeiază Uniunea Europeană, în special articolele 12 și 48,
   având în vedere propunerile din partea guvernelor Republicii Bulgaria și României,
   având în vedere avizul Comisiei,
   întrucât:

               (1)

               Membrii Comitetului Economic și Social European au fost numiți, pentru perioada 21 septembrie 2006-20 septembrie 2010, prin deciziile 2006/524/CE, Euratom (1), 2006/651/CE, Euratom (2) și 2006/703/CE, Euratom (3) ale Consiliului.

               (2)

               În urma aderării Republicii Bulgaria și a României la Uniunea Europeană, Comitetul Economic și Social European trebuie completat prin numirea unui număr de douăzeci și șapte de membri, reprezentanți ai diferitelor părți componente cu caracter economic și social ale societății civile,

         DECIDE:
   Articolul 1
   Persoanele ale căror nume și funcții figurează în anexă sunt numite membri ai Comitetului Economic și Social European pentru perioada care se încheie la data de 20 septembrie 2010.
   Articolul 2
   Prezenta decizie intră în vigoare la data adoptării sale.
   Prezenta decizie se aplică de la 1 ianuarie 2007.

      Adoptată la Bruxelles, 1 ianuarie 2007.

            Pentru Consiliu

            Președintele

         F.-W. STEINMEIER

      (1)  JO L 207, 28.7.2006, p. 30.

      (2)  JO L 269, 28.9.2006, p. 13.

      (3)  JO L 291, 21.10.2006, p. 33.

      ANEXĂ
      REPUBLICA BULGARIA

                  Ms Milena ANGELOVA
                  Executive Director of the Bulgarian Industrial Capital Association

                  Prof. Nansen BEHAR, PhD
                  Member of the Managing Board of the Union for Private Economic Enterprise

                  Mr Bojidar DANEV
                  Chairman of the Bulgarian Industrial Association

                  Mr Plamen DIMITROV
                  Vice President of the Confederation of Independent Trade Unions in Bulgaria

                  Mr Liubomir HADJIYSKI
                  Deputy Chairman of the Economic Commission at the Bulgarian Union of Private Entrepreneurs „Vuzrazdane”

                  Dr Jeliazko HRISTOV
                  President of the Confederation of Independent Trade Unions in Bulgaria

                  Mr Dimitar MANOLOV
                  Vice President of the Confederation of Labour „Podkrepa”

                  Mr Veselin MITOV
                  Head of the International Policy Department of the Confederation of Labour „Podkrepa”

                  Ms Donka SOKOLOVA
                  Representative of the Democratic Union of Women

                  Ms Ludmilla TODOROVA
                  Representative of the Bulgarian Farmers Association

                  Ms Andriana TOSHEVA
                  Executive Director of the Confederation of Employers and Industrialists in Bulgaria

                  Mr Plamen ZAHARIEV
                  Representative of the National Council of and for People with Disabilities

            ROMÂNIA

                  Mme Lavinia ANDREI
                  Fonction exercée: Président,
                  Fondation Terra Mileniul IU

                  Mme Ana BONTEA
                  Fonction exercée: Directrice du Département Juridique et Dialogue Social,
                  Conseil National des Petites et Moyennes Entreprises Privées de Roumanie

                  M. Petru Sarin DANDEA
                  Fonction exercée: Vice-président,
                  Confédération Nationale Syndicale „CartelALFA”

                  M. Dumitru FORNEA
                  Fonction exercée: Chef du Département Relations Internationales,
                  Confédération Syndicale Nationale MERIDIAN

                  M. Minel IVAȘCU
                  Fonction exercée: Vice-président,
                  Bloc National Syndical

                  M. Eugen LUCAN
                  Fonction exercée: Président,
                  Association Angel

                  M. Mihai MANOLIU
                  Fonction exercée: Secrétaire Général,
                  Alliance des Confédérations Patronales de Roumanie

                  M. Radu NICOSEVICI
                  Fonction exercée: Président,
                  Association Academia de Advocacy

                  M. Marius Eugen OPRAN
                  Fonction exercée: Président, Exécutif
                  Union Générale des Industriels de Roumanie - 1903 (UGIR - 1903)

                  M. Cristian PARVULESCU
                  Fonction exercée: Président,
                  Association Pro Democratia

                  M. Marius PETCU
                  Fonction exercée: Président,
                  Confédération Nationale des Syndicats Libres de Roumanie - FRĂȚIA

                  M. Aurel Laurențiu PLOȘCEANU
                  Fonction exercée: Vice-président,
                  Association Roumaine des Entrepreneurs de Bâtiments

                  M. Sabin RUSU
                  Fonction exercée: Secrétaire Général,
                  Confédération des Syndicats Démocratiques de Roumanie

                  M. Ionut SIBIAN
                  Fonction exercée: Directeur exécutif,
                  Fondation pour le Développement de la Société Civile

                  M. Ștefan VARFALVI
                  Fonction exercée: Président,
                  Association Permanente UGIR


title: Decizia (UE) 2016/333 a Consiliului din 4 martie 2016 de numire a unui membru propus de Republica Federală Germania în cadrul Comitetului Regiunilor

text:
               9.3.2016

               RO

               Jurnalul Oficial al Uniunii Europene

               L 62/16

         DECIZIA (UE) 2016/333 A CONSILIULUI
   din 4 martie 2016
   de numire a unui membru propus de Republica Federală Germania în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului doamnei Dagmar MÜHLENFELD,

         ADOPTĂ PREZENTA DECIZIE:
   Articolul 1
   Este numit în calitate de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul Joachim WOLBERGS, Oberbürgermeister der Stadt Regensburg.

         Articolul 2
   Prezenta decizie intră în vigoare la data adoptării.

      Adoptată la Bruxelles, 4 martie 2016.

            Pentru Consiliu

            Președintele

         S.A.M. DIJKSMA

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).